कैंडिडेट्स कल से कराएं ऑनलाइन डॉक्यूमेंट वेरिफिकेशन, 5 जून लास्ट डेट
Rajasthan RPSC School Lecturer Exam 2022 - राजस्थान लोक सेवा आयोग (RPSC) द्वारा प्राध्यापक (स्कूल शिक्षा) प्रतियोगी परीक्षा-2022 के तहत चित्रकला, संगीत तथा पंजाबी विषय के विचारित सूची में सम्मिलित अभ्यर्थियों के दस्तावेज सत्यापन/पात्रता जांच का कार्य ऑनलाइन किया जाएगा
राजस्थान लोक सेवा आयोग (RPSC) द्वारा प्राध्यापक (स्कूल शिक्षा) प्रतियोगी परीक्षा-2022 के तहत चित्रकला, संगीत तथा पंजाबी विषय के विचारित सूची में सम्मिलित अभ्यर्थियों के दस्तावेज सत्यापन/पात्रता जांच का कार्य ऑनलाइन किया जाएगा। इसके लिए इन विषयों के विचारित सूची में सम्मिलित अभ्यर्थियों को 29 मई से 5 जून 2023 तक विस्तृत आवेदन-पत्र मय शैक्षणिक-प्रशैक्षणिक दस्तावेजों के आवश्यक रूप से भरकर ऑनलाइन अपलोड करने होंगे।
आयोग के वरिष्ठ उपसचिव एसएन शर्मा ने बताया कि इन तीनों विषयों की विचारित सूची 18 अप्रेल से 28 अप्रेल 2023 तक जारी की जा चुकी है। इन सूचियों में सम्मिलित अभ्यर्थी आयोग की वेबसाइट पर उपलब्ध दिशा-निर्देशों का ध्यानपूर्वक अवलोकन करते हुए विस्तृत आवेदन-पत्र एवं शैक्षणिक-प्रशैक्षणिक दस्तावेजों को निर्धारित समयावधि में अपलोड कर देवें। आयोग द्वारा इस संबंध में कोई ऑफलाइन पत्र जारी नहीं किया जाएगा।
निर्धारित तिथि तक सूचना अपलोड नहीं करने वाले अभ्यर्थियों को अंतिम परिणाम हेतु विचारित नहीं किया जाएगा। जिसकी जिम्मेदारी स्वयं अभ्यर्थी की होगी। विस्तृत आवेदन पत्र मय शैक्षणिक तथा प्रशैक्षणिक दस्तावेजों के आधार पर पात्रता जांच एवं दस्तावेज सत्यापन का कार्य उक्त पदों के लिए जारी विज्ञापन में उल्लेखित प्रावधानों के अनुसार ऑनलाइन किया जाएगा। इसके उपरांत पात्र पाए गए अभ्यर्थियों का अंतिम परिणाम जारी किया जाएगा।
पढें ये खबर भी...
RBSE 12वीं रिजल्ट संवीक्षा के लिए जरूरी खबर:साइंस-कॉमर्स के असंतुष्ठ स्टूडेन्ट्स के लिए आज लास्ट डेट, आर्टस के लिए 3 जून
माध्यमिक शिक्षा बोर्ड, राजस्थान की ओर जारी किए 12वीं आर्ट्स, साइंस व कॉमर्स के रिजल्ट से असंतुष्ठ स्टूडेन्ट्स के लिए जरूरी खबर है। बिना लेट फीस साइंस-कॉमर्स के असंतुष्ठ स्टूडेन्ट्स आज रात तक आवेदन कर सकते है, वहीं आर्ट्स के लिए 3 जून लास्ट डेट है। पूरी खबर पढ़ने के लिए करें क्लिक
बिना एग्जाम 10वीं पास करने का नुकसान 12वीं में झेला:पिछले साल 70% ही सिलेबस था, इस बार पूरा कोर्स; स्कूलों में हिंदी-इंग्लिश के टीचर ही नहीं 
राजस्थान माध्यमिक शिक्षा बोर्ड (RBSE) का 12वीं आट्‌र्स का परिणाम 92.35% रहा। पिछले साल के मुकाबले (96.33%) रिजल्ट में 4% की गिरावट रही। भास्कर ने रिजल्ट में आई गिरावट के कारण समझने के लिए एक्सपट्‌र्स से बात की। पूरी खबर पढ़ने के लिए करें क्लिक